Shannon Elizabeth

Shannon Elizabeth (g. 1973 m. rugsėjo 7 d.) – JAV aktorė, buvęs modelis.

 Šeima 

Shannon Elizabeth tėvas kilęs iš Sirijos, o motina turi airių, anglų, vokiečių ir čerokių kraujo. Ji gimė Hiustone, Teksaso valstijoje, augo Waco mieste. Mokykloje ji domėjosi tenisu ir net ketino tapti profesionalia žaidėja.

Prieš tapdama aktore, Elizabeth dirbo modeliu.

 Karjera 

Shannon Elizabeth išgarsino vaidmuo filme Amerikietiškas pyragas, o ypač – scena miegamajame su aktoriumi Jasonu Biggsu. Vėliau sekė vaidmuo juostoje Pats baisiausias filmas, tačiau didesnio pasisekimo aktorė nesulaukė.

1999 metų rugpjūčio mėnesį jos nuotraukos pasirodė žurnale Playboy, 2000 ir 2003 metais – žurnale Maxim.

Jos balsas buvo panaudotas kuriant video žaidimo James Bond 007: Everything or Nothing personažą Serena St. Germaine.

Kartu su partneriu Dereku Houghu Elizabeth dalyvavo televizijos projekte Dancing with the Stars ir buvo septintoji pora, eliminuota iš žaidimo.

 Pokeris 

Shannon Elizabeth laikoma viena geriausiu pokerio žaidėjų tarp pramogų pasaulio atstovų ir pati įvardina tai kaip savo antrąją karjerą. Ji nuolatos lankosi Las Vegase, kur rungiasi su geriausiais JAV žaidėjais. 2006 metais ji įveikė 83 varžovus ir laimėjo turnyrą, vykusį Caesars Palace. 2006 ir 2007 metais keturis kartus nesėkmingai dalyvavo World Series of Poker turnyre.

 Asmeninis gyvenimas 

Shannon Elizabeth artimi santykiai su aktoriumi Josephu D. Reitmanu truko dešimt metų. Pora susituokė 2002 metais, tačiau jau 2005 metų birželį santuoka nutrūko.

Vėliau ji susitikinėjo su projekto Dancing with the Stars partneriu Dereku Houghu, tačiau 2009 rugpjūtį išsiskyrė.

 Filmai 

 Metai  Lietuviškas pavadinimas  Originalus pavadinimas  Vaidmuo 1997   Jack Frost  Jill Metzner 1997   Blast 1999   Seamless: Kidz Rule  Nicole 1999  Amerikietiškas pyragas  American Pie  Nadia 2000  Pats baisiausias filmas  Scary Movie  Buffy Gilmore 2000   Evicted  Princesė 2000   Dish Dogs  Anne 2001  Mergišiai  Tomcats  Natalie Parker 2001  Amerikietiškas pyragas 2  American Pie  Nadia 2001  Džėjus ir Tylenis Bobas duoda atkirtį  Jay and Silent Bob Strike Back  Justice 2001  13 vaiduoklių  Thir13en Ghosts  Kathy Kriticos 2002   Survivin' the Island  ofiso darbuotoja 2003   Love Actually  Harriet 2004  Džonsosnų šeimos atostogos  Johnson Family Vacation  Chrishelle Rene Boudreau 2005   Cursed  Becky Morton 2005  Vaikas ir aš  The Kid & I  Shelby Roman 2007   The Grand  Toni 2008   Deal  Michelle 2010  Demonų naktis  Night of the Demons  Angela

 Televizija 

 Metai  Originalus pavadinimas  Vaidmuo  Kita 1996  Arliss  Anya Slovachek  viena serija 1996  Hang Time  Nicole  viena serija 1997  USA High  Melanie  viena serija 1997  Step by Step  Cindi  viena serija 1998  Pacific Blue  Jo  viena serija 1998  Blade Squad  seselė  televizijos filmas 1999  Dying to Live  Vanessa  televizijos filmas 1999  G vs E  Cherry Valence  viena serija 2002  Just Shoot Me!  Karen  viena serija 2002  Off Centre  Dawn  viena serija 2002  The Twilight Zone  Sondra Lomax  viena serija 2003  The Crooked E: The Unshredded Truth About Enron  Courtney  televizijos filmas 2003–2005  That '70s Show  Brooke  9-ios serijos 2004  One on One  Tiffany  viena serija 2005  Confessions of an American Bride  Sam  televizijos filmas 2005  King of the Hill  Candee (balsas)  viena serija 2005–2006  Cuts  Tiffany Sherwood  13-ka serijų 2008  You Belong to Me  Alex Wilson  televizijos filmas 2008  Big Brother 11   realybės šou

 Nuorodos 

 http://www.shannonelizabeth.com/ 

Elizabeth
Elizabeth